Prehrana v šoli in vrtcu

v šolskem letu 2021/2022

Šola za učence v šoli in predšolske otroke v vrtcu vsaki dan pripravlja malico, kosilo in popoldansko malico. Dietne obroke prejme učenec ali predšolski otrok, ki prinese ustrezno zdravniško potrdilo in zdravniška navodila.

V osnovni šoli Artiče imamo centralno kuhinjo, v kateri pripravljamo hrano za otroke vrtca in učence šole.

**Dnevne cene obrokov:**

|  |  |
| --- | --- |
| **Prehrana/obrok** | **Cena (€)** |
| Malica  | 0,90 |
| Kosilo za učence od 1. do 3. r. | 1,85 |
| Kosilo za učence od 4. do 9. r. | 2,00 |
| Popoldanska malica za učence OPB | 0,70 |
| Občasno kosilo 1.-3. razred | 2,00 |
| Občasno kosilo 4.-9. razred | 2,20 |

Učenci se lahko prijavijo na kosilo po posameznih dnevih v tednu ali pa tudi občasno (do 9. ure zjutraj).

**SUBVENCIONIRANJE ŠOLSKE PREHRANE V LETU 2021/2022**

Na osnovi Zakona o šolski prehrani je ceno malice določila ministrica za izobraževanje in znaša 0,90 € za celotno Slovenijo, starši pa imajo pravico, da na Centru za socialno delo zaprosijo za subvencionirano malico oziroma kosilo. Od 1. februarja 2017 so do polne subvencije za kosilo oziroma do brezplačnega kosila upravičeni učenci iz družin, v katerih povprečni mesečni dohodek na osebo, ugotovljen v v odločbi o otroškem dodatku, ne presega 36 % neto povprečne plače v Republiki Sloveniji.

**Odjava obrokov**

V primeru odsotnosti učenca je potrebno obroke odjaviti. Odjavite jih lahko ustno, na telefonsko številko 07 45 21 060 ali 051348175, po faksu ali po elektronski pošti na naslov o-artice.nm@guest.arnes.si. Če bo odjava obrokov sporočena v tajništvo do 9. ure, velja odjava z naslednjim dnem oz. z dnem, ki jo je določila oseba, ki je odjavo podala.

Vodja prehrane:Sandra Colarič Ravnateljica: Vesna Bogovič